Adipura

Adipura ya iku program sing direncanaké déning Kamentrian Lingkungan urip kanggo mbantu Pamaréntah Laladan, ing lingkungan kutha.

Sajarah 
Program Adipura wis kalaksanan wiwit taun 1986, lan ing 1998 wis ora diterusaké. Ing limang taun pisanan, program iki dianakaké kanggo gawé semangat kutha-kutha ing Indonésia dadi kutha kang resik tur adhem. Adipura dianakaké manèh ing Denpasar, Bali nalika tanggal 5 Juni 2002 nganti saiki.

Kategori 
Kutha kang mèlu Adipura dibagi dadi 4 kelompok adhedasar cacahé warga masyrakat, kutha metropolitan (punjul 1 juta), kutha gedhé (500.001 - 1.000.000), kutha sedheng (100.001 - 500.000), lan kutha cilik (cacahé nganti 100.000).
Wiwit taun 2002-2008, cacahé kutha kang mèlu Adipura, ya iku:

 2002-2003 59
 2003-2004 133
 2004-2005 166
 2005-2006 382
 2006-2007 360
 2007-2008 375

Kriteria 
Adipura dibiji miturut nganggo pathokan (indikator) kang cacahé loro, ya iku:
 Indikator kaanan fisik kutha, kaya ta karesikan lan adheme kutha.
 Indikator carané ngatur ing kutha (non-fisik), kang isiné institusi, manajemen, lan tanggap.

Kutha kang menang 
Kutha kang éntuk Adipura kategori metropolitan wiwit taun 2007 ya iku:
 2007 Peringkat I Kutha Metropolitan paling resik sa-Indonésia Palembang(Adipura Award)
 2008 Peringkat I Kutha Metropolitan paling resik sa-Indonésia Palembang(Adipura Award)
 2009 Peringkat I Kutha Metropolitan paling resik sa-Indonésia Palembang(Adipura Award)
 2010 Peringkat I Kutha Metropolitan paling resik sa-Indonésia Banda Acèh(Adipura Award)
 2011 Peringkat I Kutha Metropolitan paling resik sa-Indonésia Surabaya dan Palembang(Adipura Award)

Cathetan suku 

Penghargaan
Kutha